Neštich (hradisko)

Neštich je archeologická lokalita nad rovnomennou mestskou časťou Svätého Jura v Malých Karpatoch, v okrese Pezinok.

Hradisko (v súčasnosti na zalesnenom kopci nad sútokom dvoch potokov) bolo osídlené v halštatskej dobe a je aj hradiskom veľkomoravského obdobia. Zachovali sa valy pôvodného opevnenia, ktoré vytvárali v celkovej dĺžke 1 600 metrov veľké obranné stredisko na ploche vyše troch hektárov. Výška valov je 8 až 13 metrov, vlastný vodovod bol vyrobený z rúr z pálenej hliny.

Archeologická lokalita je súčasťou chráneného areálu v správe štátnej ochrany prírody Malé Karpaty s rozlohou 19,71 ha bez vytýčeného orchanného pásma.

Prístup je možný z mesta Svätý Jur po modro značkovanej trase, od križovatky Hradisko potom doprava po neznačkovanom chodníku, prípadne po červeno značkovanom chodníku.

Referencie 

Svätý Jur
Hradiská Malých Karpát
Hradiská na Slovensku
Malé Karpaty
Stavby v okrese Pezinok
Chránené územia v okrese Pezinok
Chránené areály na Slovensku
Veľkomoravské lokality